**2021/2022 уҡыу йылында туған (башҡорт) тел һәм әҙәбиәттән**

**район кимәлендә уҙғарылған олимпиада**

**II тур**

**(7 класс)**

**Текст өҫтөндә эш**

ШӘЖӘРӘ

"Шәжәрә" ғәрәп телендә "ағас" тигән һүҙ. Борон заманда беҙҙең олатайҙар ырыу-ҡәбиләне, нәҫел-нәсәпте, ата-бабаларҙың исемдәрен ағас рәүешендә тармаҡландырып яҙа барған. "Ни эшләп ағас һымаҡ төшөргәндәр икән?" - тигән һорау тыуа. Ағас боронғо башҡорттарҙа һауаны, ерҙе, ер аҫтын берләштереүсе билдә булған. Шул уҡ ваҡытта халыҡтың тормошон да сағылдырған. Тамыры - үткәнебеҙ, олоно - бөгөнгөбөҙ, ботаҡтары - киләсәгебеҙ. Ағас ни тиклем нығыраҡ, сыҙамлыраҡ булһа, ботаҡтары ла көслө була. Бына ни өсөн халҡыбыҙ шәжәрәне ағас рәүешендә яҙып ҡалдырған.

Шәжәрәләр - оло хазина. Улар быуындан быуынға, иң ҡәҙерле әйбер булараҡ күсә килгән.

1. Нимә ул шәжәрә?
2. Ни өсөн уны ағас формаһында төҙөгәндәр?
3. Һин үҙеңдең шәжәрәңде беләһеңме?
4. *Ағас боронғо башҡорттарҙа* ***һауаны****,* ***ерҙе,******ер аҫтын*** *берләштереүсе билдә булған* һөйләмендәге ҡалын шрифт менән билдәләнгән һүҙҙәр ниндәй килештә тора?
5. Был текст ниндәй стилдә яҙылған?